# Deset Božjih zapovedi

### Iz Wikipedije, proste enciklopedije

Desét Bòžjih zapòvedi ali dékalog so pravila, po katerih naj bi se ravnalo človeštvo, da bo živelo v sožitju. Judje in kristjani verujejo, da se je Bog prikazal Mojzesu na gori Sinaj v obliki gorečega grma, in mu dal v hrambo dve kamniti plošči z vklesanimi zapovedmi. Po drugi razlagi naj bi Mojzes plošči napisal po božjem nareku.

Deset zapovedi

1. Veruj v enega Boga
2. Ne skruni Božjega imena
3. Posvečuj Gospodov dan
4. Spoštuj očeta in mater, da boš dolgo živel in da ti bo dobro na Zemlji
5. Ne ubijaj
6. Ne nečistuj
7. Ne kradi
8. Ne pričaj po krivem
9. Ne želi svojega bližnjega žene
10. Ne želi svojega bližnjega blaga

## [uredi] Prepis iz Svetega pisma (5 Mz 5,1-22)

1. »Jaz sem GOSPOD, tvoj Bog, ki sem te izpeljal iz egiptovske dežele, iz hiše sužnosti. Ne imej drugih bogov poleg mene!
2. Ne delaj si rezane podobe, ničesar, kar bi imelo obliko tega, kar je zgoraj na nebu, spodaj na zemlji ali v vodah pod zemljo! Ne priklanjaj se jim in jim ne služi, kajti jaz, GOSPOD, tvoj Bog, sem ljubosumen Bog, ki obiskujem krivdo očetov na sinovih in na tretjih in na četrtih, tistih, ki me sovražijo, toda izkazujem dobroto tisočem, tistim, ki me ljubijo in izpolnjujejo moje zapovedi.
3. Ne izgovarjaj po nemarnem imena GOSPODA, svojega Boga! Kajti GOSPOD ne bo pustil brez kazni tistega, ki po nemarnem izgovarja njegovo ime.
4. Pazi na sobotni dan in ga posvečuj, kakor je zapovedal GOSPOD, tvoj Bog! Šest dni delaj in opravljaj vsa svoja dela, sedmi dan pa je sobota za GOSPODA, tvojega Boga: ne opravljaj nobenega dela, ne ti ne tvoj sin ne hči ne hlapec ne dekla ne tvoj vol ne osel ne katero tvoje živinče ne tujec, ki biva znotraj tvojih vrat, da si odpočijeta tvoj hlapec in tvoja dekla kakor ti. Spominjaj se, da si bil suženj v egiptovski deželi in te je GOSPOD, tvoj Bog, od tam izpeljal z močno roko in z iztegnjenim laktom! Zato ti je GOSPOD, tvoj Bog, zapovedal obhajati sobotni dan.
5. Spoštuj očeta in mater, kakor ti je zapovedal GOSPOD, tvoj Bog, da se podaljšajo tvoji dnevi in da ti bo dobro na zemlji, ki ti jo daje GOSPOD, tvoj Bog!
6. Ne ubijaj!
7. Ne prešuštvuj!
8. Ne kradi!
9. Ne pričaj po krivem proti svojemu bližnjemu!
10. Ne žêli žene svojega bližnjega! Ne bodi pohlepen po hiši svojega bližnjega, po njegovem polju, hlapcu, dekli, volu, oslu ali čemer koli, kar pripada tvojemu bližnjemu.«

## [uredi] Komentar

Deset zapovedi iz 5. Mojzesove knjige (Devteronomij) ima obliko, v kakršni jih je Mojzes prejel, med tem ko so zapovedi, navedene čisto zgoraj, nekakšni »izvlečki«, ki se danes uporabljajo v Cerkvi in so vključeni v cerkveni nauk.

Kljub »okrajšanju« pa obstaja nekaj razlik. Zapoved »Ne skruni Božjega imena« je v vrhnjem seznamu navedena kot druga po vrsti, v Mojzesovi knjigi pa kot tretja. To je zato, ker je zapoved »Ne delaj si rezane podobe /.../« iz Mojzesove knjige v Novi zavezi izpadla. Vzrok zato je Jezusov nauk, ki je kot prenovitelj postave to zapoved odpravil. V starozaveznem času je namreč obstajala velika nevarnost, da bi Izraelci zapadli malikovanju poganskih bogov, saj so bili obkroženi z poganskimi narodi. S tem namenom jim je bila dana zapoved, naj si ne delajo sploh nikakršnih podob (to je hkrati vzrok bornosti Judovske upodobitvene umetnosti).

S to odpravo druge zapovedi je nastal številčni zamik, ki pomeni, da je deseto mesto postalo prosto (le devet zapovedi). To so odpravili z razčlenitvijo (nekdanje) desete zapovedi »Ne želi /.../« na dva dela, katere del »Ne želi svojega bližnjega žene« je postal deveta zapoved, "Ne želi svojega bližnjega blaga" pa prenovljena deseta.

Vzpostavljeno iz »http://sl.wikipedia.org../../../d/e/s/Deset_Bo%C5%BEjih_zapovedi_0571.html«

Kategoriji: Krščanstvo | Judovstvo

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- العربية
- Български
- Bosanski
- Català
- Cebuano
- Česky
- Dansk
- Deutsch
- Ελληνικά
- English
- Esperanto
- Español
- Suomi
- Na Vosa Vakaviti
- Français
- Furlan
- Galego
- هَوُسَ
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Limburgs
- Lietuvių
- Malagasy
- Māori
- Bahasa Melayu
- Myanmasa
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Сибирской
- Srpskohrvatski / Српскохрватски
- Simple English
- Slovenčina
- Shqip
- Српски / Srpski
- Svenska
- தமிழ்
- ไทย
- Türkçe
- Oyghurque
- Українська
- Tiếng Việt
- ייִדיש
- 中文
- Bân-lâm-gú